Hege Gjessing

Hege Gjessing (født 4. mars 1972 i Harstad) er en norsk lege. Fra 2019 til 2024 var hun direktør ved Sykehuset Østfold. Fra 2011 til 2015 var hun president i Den norske legeforening.Presidentkamp i Dagens Medisin den 24. mars 2011.

Etter å ha blitt uteksaminert som cand.med. fra Universitetet i Bergen i 1998, tjenestegjorde hun et par år i turnus i Sandnessjøen og Stokmarknes før hun ble ansatt som kommunelege 2 i Lurøy på Helgeland. I 2000 fikk hun autorisasjon som lege.

Fra 2001 til 2003 var hun ansatt ved røntgenavdelingen ved Ringerike sykehus. Hun deltok på et kurs i tropemedisin i Sudan for Leger Uten Grenser, deretter var hun fra 2003 til 2006 lege ved anestesiavdelingen på Akershus universitetssykehus i Lørenskog.  

Samtidig hadde hun fra 2005 engasjert seg i Yngre legers forening (YLF), først som tillitsvalgt, og fra 2007 som leder der hun etterfulgte Per Meinich.Simen Tveitereid, Hege uten grenser i Dagens Næringsliv den 8. februar 2014. Fra 2007 var hun ansatt som anestesilege ved Oslo universitetssykehus, Rikshospitalet, men de første årene hadde hun permisjon fra denne stillingen på grunn av sine fagforeningsverv. Fra 2010 var hun medlem av sentralstyret for Den norske legeforening, og i 2011 etterfulgte hun Torunn Janbu som president, med Trond Egil Hansen som visepresident. Hun ble samtidig styremedlem for Akademikerne, og fra 2012 nestleder i Akademikerne. I 2015 ble hun etterfulgt som president for Legeforeningen.Gjessing går av som president i Legeforeningen fra NTB tekst den 10. februar 2015. 

I 2019 tiltrådte Gjessing som administrerende direktør ved Sykehuset Østfold. Hun fratrådte med umiddelbar virkning i januar 2024.

 Referanser 

Kategori:Norske leger
Kategori:Norske fagforeningspersoner
Kategori:Personer fra Harstad kommune